text: - Landsbankin fer heldur lætt um sannleikan
text: #000001
text: Kappingarføri kann ikki bert gerast upp í krónum og oyrum, vísir Fakfelagssamstarvið á
text: #000003
text: - So varð aftur eitt tíðindaskriv sent frá Landsbankanum. Hesaferð var skrivið ikki sent vegna formannin í Búskaparráðnum, men frá Landsbankanum sjálvum. Eftir at Føroya Arbeiðsgevarafelag hevur fingið fría mikrofon frá fjølmiðlunum seinastu dagarnar, so ber seinasta skrivið brá av, at Landsbankin hevur gjørt sær dælt av hesum, og tykist mest av øllum at verða ørindasveinur hjá arbeiðsgevarum.Soleiðis skrivar Fakfelagssamstarvið í tíðindaskrivi, har funnist verður at tíðindaskrivinum frá Landsbankanum í gjár, har ávarað verður ímóti at stytta arbeiðsvikuna. Hetta serliga Les eisini: Landsbankin styttri arbeiðsvika gevur tvær høvuðsavbjóðingarVíst verður fyrst til inngangin hjá Landsbankanum, har skrivað verður at ein styttri arbeiðsvika økir um kostnaðin til lønarútreiðslur og setur enn størri trýst áarbeiðsmarknaðin. Gamaní vil ein styttri arbeiðsvika økja um kostnaðin og vil føra við sær tørv á arbeiðsmegi, men Landsbankin fer heldur lætt um sannleikan og skúgvar alheims gransking á økinum til viks.- Er hetta rætt av einum fakligum stovni, ið heldur burdi tikið gransking til sín heldur enn at vraka gransking? Vit kunnu tí endurtaka brotið úr tíðindaskrivi okkara frá 30.05.2023: "Í greining av sama máli, sum Fakfelagssamstarvið framdi í 2020 og sum millum annað byggir á 74 keldur og 13 samrøður, verður tað við støði í altjóða gransking víst á, at tá arbeiðsvikan verður stytt verða effektiviseringar framdar, har tað er gjørligt. Arbeiðsgongdir verða broyttar og á fleiri økjum verða ikki fleiri starvsfólk sett í starv. Granskingin vísir eisini, at tá arbeiðsvikan verður stytt, fara nógv, ið á hendan hátt fáa hægri brøk og harvið hægri løn, at arbeiða meira. Hetta minkar eisini um tørvin á øktari arbeiðsmegi, um arbeiðsvikan verður stytt. Somuleiðis minkar hetta um kostnaðin av at stytta arbeiðsvikuna, vísir Fakfelagssamstarvið á.Tað framgongur, at Fakfelagssamstarvið heldur, at Landsbankin sær burtur fær gransking á økinum, og at kappingarføri er í hesum førinum meira enn krónur og oyrur. - Rákið úti í heimi er greitt. Londini kring okkum hava gjørt sær góðar royndir av at stytta arbeiðsvikuna og nógv dømi eru um, at eftir eina royndartíð við styttri arbeiðsviku vilja flestu arbeiðsgevarar halda áfram við styttru arbeiðsvikuni. Hjá teimum nógvu fekst meira frá hondini, tá arbeiðsvikan varð stytt, minni strongd og færri sjúkradagar vóru eisini.Ein vandi er, at arbeiðsmegi við tíðini fer at velja føroyska arbeiðsmarknaðin frá, og sannroyndin er, at iðurskiftini á føroyska arbeiðsmarknaðinum ikki eru á stigi við arbeiðsmarknaðin í londunum kring okkum, skrivar Fakfelagssamstarvið. Hetta tí at arbeiðsvikan hjá okkum er longri, lønarstigið hjá okkum er lægri, livikostnaðurin hjá okkum er hægri, og at arbeiðsmarknaðarlóggávan hjá okkum er ikki dagførd- Hesi viðurskiftini benda greitt á, at vit eru eftirbátar á fleiri økjum, og gevur hetta okkum ikki nakra atdráttarmegi fyri at fáa arbeiðsmegi hendanvegin. Samstundis verður alsamt meira hugvekjandi hjá okkara løntakarum at leita sær uttanlands. Hetta átti Landsbankin at tikið við í síni viðgerð av málinum ístaðin fyri at leypa við báðum beinum í føvningin hjá afturhaldssinnaðu arbeiðsgevaranunum. Tað kundi verið eitt gott hugskot hjá Landsbankanum at viðgjørt hesi 4 punktini, sum nevnd verða omanfyri, tí uttan at hesi viðurskiftini verða dagførd, so vil føroyski arbeiðsmarknaðurin sum frálíður, missa sín mátt og tá fær búskaparliga haldførið eina veruliga avbjóðing, skrivar Fakfelagssamstarvið at enda.Málið hjá núverandi samgongu er at stytta arbeiðsvikuna so líðandi, so hon verður á 37 tímum um nøkur ár.
text: #000004